ΓΡΑΠΤΗ ΕΡΩΤΗΣΗ E-3861/00

υποβολή: Heidi Hautala (Verts/ALE) προς την Επιτροπή

(8 Δεκεμβρίου 2000)

Θέμα: Ρύπανση με νιτρικά ιόντα της κοίτης του ποταμού Segura (Ισπανία)

Στην κοίτη του ποταμού Segura, στο πέρασμά του από τις Αυτόνομες Κοινότητες της Βαλένθια και της Μούρθια,πάρχει μεγάλη ρύπανση από νιτρικά ιόντα, τόσο σταπόγεια ύδατα. όσο και στα επίγεια, όπως διαπιστώθηκε από μελέτες του Λευκού Βιβλίου των Υδάτων της Ισπανικής κυβέρνησης, λόγω της εντατικής χρησιμοποίησης γεωργικών λιπασμάτων που συνεπάγονται την απόρριψη 44 880 τόνων νιτρικών ιόντων ετησίως στην κοίτη του ποταμού. Η κοίτη του ποταμού δεν είναι σε θέση να απορροφήσει τον ανωτέρω όγκο ρυπαντικών ουσιών, γεγονός που δημιουργεί το φαινόμενο του ευτροφισμού και αλλοίωση της ποιότητας τωνδάτων.

1. Δεν θεωρεί άραγε η Επιτροπή ότι η Ισπανία παραβιάζει την οδηγία του Συμβουλίου 75/440/ΕΟΚ(1) σχετικά με την ποιότητα που απαιτείται για τα επίγεια ύδατα που προορίζονται για την παραγωγή ποσίμου ύδατος στα κράτη μέλη;

2. Εχει άραγε ορίσει η Ισπανία την κοίτη του ποταμού Segura ως ευπρόσβλητη ζώνη, σύμφωνα με το άρθρο 3 παράγραφος 2 της Οδηγίας του Συμβουλίου 91/676/ΕΟΚ(2) σχετικά με την προστασία τωνδάτων κατά της νιτρορύπανσης γεωργικής προέλευσης (στο εξής αποκαλούμενηΟδηγία Νιτρικών Ιόντων);

3. Στην περίπτωση που έχει ορισθεί η κοίτη του ποταμού Segura ως ευπρόσβλητη ζώνη, έχει άραγε η Ισπανία καταρτίσει καιποβάλει προγράμματα δράσης, σύμφωνα με τα προβλεπόμενα στο άρθρο 5 της Οδηγίας Νιτρικών Ιόντων;

4. Προσαρμόζονται τα προγράμματα δράσης στα προβλεπόμενα από την Οδηγία Νιτρικών Ιόντων;

5. Ποια μέτρα προτίθεται να λάβει η Επιτροπή λαμβάνονταςπόψη το γεγονός ότιφίστανται ήδη αποφάσεις του Ευρωπαϊκού Δικαστηρίου στο Λουξεμβούργο κατά της Ισπανίας για μη συμμόρφωση προς την Οδηγία Νιτρικών Ιόντων;

(1) ΕΕ L 194 της 25.07.1975, σελ. 26.

(2) ΕΕ L 375 της 31.12.1991, σελ. 1.

Απάντηση της κ. Wallstrm εξ ονόματος της Επιτροπής

(27 Φεβρουαρίου 2001)

Η Επιτροπή γνωρίζει την κατάσταση που επικρατεί στο λεκανοπέδιο του ποταμού Segura, το οποίο έχει μολυνθεί απόπερβολική ποσότητα νιτρικών αλάτων κυρίως λόγω της εντατικής αγροτικής παραγωγής οπωροκηπευτικών προϊόντων και της χειροτροφίας. Οι αρχές του λεκανοπεδίου του Seguraπέδειξαν τρεις τοποθεσίες στην περιοχή της Βαλένθια και οχτώ στην περιοχή της Murcia όπου η συγκέντρωση νιτρικών αλάτων στα επιφανειακά ύδαταπερβαίνει τακτικά τα 50 χιλιοστόγραμμα ανά λίτρο (mg/l). Σταπόγεια ύδατα της περιοχής της Murcia (η οποία καλύπτει το 95 % του λεκανοπεδίου του Segura) επτά στρώματα ξεπερνούν συνολικά ή τοπικά τα 50 mg/l.

Ενώ η περιφέρεια της Βαλένθια πρόσφατα όρισε επισήμως τις ευπαθείς ζώνες και δημοσίευσε σχετικό πρόγραμμα δράσης (στις 31 Ιανουαρίου 2000), οι αρχές της περιφέρειας της Murcia διατείνονται ότι στο έδαφός τους δενφίστανται προβλήματα λόγω του αζώτου γεωργικής χρήσης.

Η Επιτροπή εξετάζει το πρόβλημα, έχοντας διαπιστώσει παρόμοιες ελλείψεις σε άλλες δέκα περιφέρειες της Ισπανίας. Παλαιότερη διαδικασία σχετικά με την έλλειψη προγραμμάτων δράσης κατέληξε στην καταδίκη της Ισπανίας από το Δικαστήριο(1) τον Απρίλιο του 2001. Τέλος, στο πλαίσιο των προγραμμάτων αγροτικής ανάπτυξης η Ισπανία δεσμεύθηκε να ορίσει τις ευπαθείς ζώνες πριν το τέλος του 2001, ειδάλλως η Επιτροπή ενδέχεται να εξετάσει το ενδεχόμενο διακοπής των κοινοτικών ενισχύσεων.

(1) Υποθεση C-274/98, Συλ. p. I-2823.